माया सरकार ने अब तक जो कुछ भी किया है उसे प्रदेश की जनता बखूबी जानती, समझती है। राजनीतिक खींचतान और एक-दूसरे पर प्रत्यारोप के अलावा प्रदेश में कुछ खास नहीं हुआ। बसपा सरकार के कई मंत्री, विधायक और नेता आपराधिक, धोखाधड़ी और जालसाजी के मामलों में फंसे हुये हैं। भ्रष्टाचार के संगीन आरोपों के चलते कई मंत्रियों को अपने पद से हटना पड़ा। कई विधायकों और दागी नेताओं को स्वयं बसपा सुप्रीमों ने पार्टी से बाहर का रास्ता दिखाने में ही भलाई समझी। लेकिन चार साल तक खुद मायावती दागी मंत्रियों और नेताओं के गुनाहों पर पर्दा डाले रही लेकिन चुनाव की दस्तक सुनाई देते ही मायावती बसपा के दामन पर लगे दागों को धोने और डैमेज कंट्रोल में दिन-रात एक कर रही है।